**Образац 12**

**ЈАВНО КОМУНАЛНО ПРЕДУЗЕЋЕ „ЧИСТОЋА И ЗЕЛЕНИЛО“**

**СУБОТИЦА**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до ­­31.03.2023. године

Суботица, 28.04.2023.

**I ОСНОВНИ СТАТУСНИ ПОДАЦИ**

Пословно име: **ЈАВНО КОМУНАЛНО ПРЕДУЗЕЋЕ „ЧИСТОЋА И ЗЕЛЕНИЛО“**

Седиште: **Суботица, Јожефа Атиле 4**

Претежна делатност: **СКУПЉАЊЕ ОТПАДА КОЈИ НИЈЕ ОПАСАН - 3811**

Матични број: **08065136**

ПИБ: **100961002**

Надлежно министарство: **МИНИСТАРСТВО ПРИВРЕДЕ**

Делатности јавног предузећа су:

* 38.12 Скупљање опасног отпада
* 38.21 Третман и одлагање отпада који није опасан
* 38.22 Третман и одлагање опасног отпада
* 38.32 Поновна употреба разноврсних материјала
* 39.00 Санација, рекултивација и друге услуге у области управљања отпадом
* 81.30 Услуге уређења и одржавање околине
* 81.21 Услуге редовног чишћења зграда
* 81.29 Услуге осталог чишћења
* 02.20 Сеча дрвећа
* 25.62 Машинска обрада метала
* 33.11 Поправка металних производа
* 33.12 Поправка машина
* 45.11 Трговина аутомобилима и лаким моторним возилима
* 45.19 Трговина осталим моторним возилима
* 45.20 Одржавање и поправка моторних возила
* 46.22 Трговина на велико цвећем и садницама
* 46.77 Трговина на велико отпацима и остацима
* 49.39 Остали превоз путника у копненом саобраћају
* 53.20 Поштанске активности комерцијалног сервиса

Годишњи програм пословања усвојен je 05.01.2023. године од стране Надзорног одбора Јaвног комуналног предузећа „Чистоћа и зеленило“ Суботица, а Скупштина града Суботице на 31. седници одржаној дана 19. јануара 2023. године донела је Решење о давању сагласности на Програм пословања Јавног комуналног предузећа „Чистоћа и зеленило“ Суботица за 2023. годину.

**II ОБРАЗЛОЖЕЊЕ ПОСЛОВАЊА**

Пружање услуга корисницима - сакупљање и одвожење отпада из стамбених, пословних и других објеката одвијало се несметано у периоду 01.01.-31.03.2023. године у оквиру планираних активности, те никаквих поремећаја у обављању делатности није било.

У овом периоду Предузеће је одвозило око 50% укупне количине отпада са територије Града Суботице на Регионалну депонију на Бикову. Домаћинствима у приградским месним заједницама Мала Босна, Мишићево, Ђурђин, Стари Жедник, Нови Жедник, Бачки виногради и Хајдуково подељене су типске посуде за комунални отпад (зелене канте) запремине 120 литара. У наведеним приградским месним заједницама, осим у Бачким Виноградима и Хајдукову, почело се са одвожењем комуналног отпада у измењеном режиму-уместо двонедељног одвожења путем типских пластичних врећа, прешло се на одвожење путем типских посуда за комунални отпад запремине 120 литара једном недељно.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

АОП 1001 Пословни приходи реализовани су у оквиру планске категорије.

АОП 1003 Приходи од продаје робе на домаћем тржишту реализовани су мање у односу на планиране за 92,23%, што номинално износи 1.614 (у хиљадама динара) услед мање реализације продаје типских пластичних врећа домаћинствима, с обзиром да је у појединим приградским месним заједницама предузеће променило начин одвожења комуналног отпада из домаћинстава. Наиме, отпад се одвози путем типских посуда за комунални отпад уместо путем типских пластичних врећа.

AOП 1006 Приходи од продаје производа и услуга на домаћем тржишту реализовани су у већем износу од планираног за 2,20% и то у делу прихода „Одржавање чистоће на површинама јавне намене“ и „Одржавање јавних зелених површина“ због повољних временских услова у току извештајног периода за обављање радова који су били планирани за наредни период.

АОП 1011 Остали пословни приходи реализовани су у мањем износу од планираног за 5,83% и то у делу прихода од обједињене наплате, с обзиром да је у мањем обиму од планираног извршена наплата услуга за јавна комунална предузећа која су учесници у обједињеној наплати (ЈКП „Водовод и канализација“ и ЈКП „Димничар“), а која је основ за фактурисање услуге заједничке наплате. Напомињемо да је ову категорију прихода веома компликовано планирати с обзиром да је у директној вези са мерама и динамиком активности које учесници у обједињеној наплати самостално спроводе у циљу побољшавања наплате својих потраживања (слање опомена и друго).

АОП 1014 Набавна вредност продате робе - одступање реализације у односу на план за 83,60% (мања реализација), што номинално износи 260 (у хиљадама динара) последица је мањег обима откупа амбалажног отпада, као и мање набављених типских пластичних врећа намењених продаји, а због промене начина одвожења комуналног отпада из домаћинстава у појединим приградским месним заједницама.

АОП 1015 Трошкови материјала, горива и енергије - реализација одступа од планске категорије за 9,33% (већа реализација), а последица је реализације трошкова једнократног отписа алата и инвентара и то издатих типских посуда за комунални отпад домаћинствима. Наиме, подела типских посуда за комунални отпад планирана је за други квартал у години, међутим предузеће је због повољних временских услова започело поделу раније.

АОП 1016 Трошкови зарада, накнада зарада и остали лични расходи реализовани су у мањем износу од планираног за 6,99%, што је детаљно образложено у делу „Трошкови запослених“.

АОП 1020 Трошкови амортизације - реализација одступа од планске категорије за 11,87% (већа реализација). До одступања је дошло услед веће обрачунате амортизације у односу на узету просечну амортизацију за планску категорију.

АОП 1022 Трошкови производних услуга - реализација одступа од планске категорије за 24,85% (већа реализација) услед више реализованих трошкова одржавања објеката због терминског померања радова, као и већих трошкова хуманог третмана паса луталица (ветеринарске услуге) због већег броја већег обима пружених ветеринарских услуга услед већег броја паса који су унети у Прихватилиште за напуштене псе и мачке.

АОП 1029 Приходи од камата - реализација одступа од планске категорије за 276,97% (већа реализација) јер су наплаћена потраживања и припадајућа камата у извршном поступку од „Железнице Србије“ (судски спор).

АОП 1037 Добитак из финансирања - реализација је 499 (у хиљадама динара), а план је 4
(у хиљадама динара). Одступање реализације од плана у директној вези је са објашњењем АОП 1029.

АОП 1042 Остали расходи - реализација одступа од планске категорије за 49,80% (већа реализација) и то у делу трошкова судских поравнања-уједи паса, а због већег броја уједа паса.

АОП 1049 Добитак пре опорезивања - реализација је 747 (у хиљадама динара), а план је 96 (у хиљадама динара) за период 01.01.- 31.03.2023. године. Одступање реализације од плана је у складу са претходно наведеним одступањима билансних позиција.

2. БИЛАНС СТАЊА

АОП 0059 Укупна актива - реализација одступа од планске категорије за 2,41% (већа реализација) под утицајем следећих категорија:

АОП 0032 Материјал, резервни делови, алат и ситан инвентар - реализација одступа од планске категорије за 196,60% (већа реализација) као последица набавке канти, које ће се у наредном извештајном периоду делити грађанима у месним заједницама у које се уводи организовано сакупљање и одвожење отпада.

АОП 0035 Плаћени аванси за залихе и услуге у земљи – категорија није планирана, а односи се на авансе плаћене добављачима за радове на грађевинским објектима, који ће се реализовати у наредном извештајном периоду.

АОП 0045 Остала потраживања - реализација одступа од планске категорије за 139,90% (већа реализација) као последица већих потраживања од учесника система обједињене наплате од планираних.

АОП 0046 Потраживања за више плаћен порез на добитак - категорија није планирана, а обрачун категорије зависи од годишњег финанисјског извештаја и пореског биланса за претходну пословну годину.

АОП 0047 Потраживања по основу преплаћених осталих пореза и доприноса - реализација одступа од планске категорије за 900% (већа реализација) што номинално не представља значајан износ.

АОП 0057 Готовина и готовински еквиваленти - реализација одступа од планске категорије за 17,62% (мања реализација) услед померања одређених набавки из претходног извештајног периода у текући, из којих је проистекло плаћање обавеза према добављачима.

АОП 0058 Краткорочна активна временска разграничења - реализација одступа од планске категорије за 509,80% (већа реализација) услед ранијег пријема фактуре за премије осигурања од планираног.

АОП 0456 Укупна пасива - реализација одступа од планске категорије за 2,41% (већа реализација) под утицајем следећих категорија:

АОП 0417 Резервисања за накнаде и друге бенефиције запослених - реализација одступа од планске категорије за 15,79% (мања реализација) као последица променљивости параметара обрачуна резервисања у периоду између израде програма пословања и коначног обрачуна категорије.

АОП 0445 Обавезе према добављачима у земљи - реализација одступа од планске категорије за 28,30% (већа реализација) услед терминског померања одређених набавки у последњи месец извештајног периода и рокова плаћања обавеза по том основу.

АОП 0451 Обавезе по основу пореза на додату вредност и осталих јавних прихода - реализација одступа од планске категорије за 25,60% (мања реализација) што номинално не представља значајан износ у односу на просечну месечну обавезу за порез на додату вредност.

3. ИЗВЕШТАЈ О ТОКОВИМА ГОТОВИНЕ

АОП 3055 Готовина на крају обрачунског периода - на крају извештајног периода Предузеће располаже са 47,937 (у хиљадама) динара, што је за 17,62% мање од планираног износа.

4. ТРОШКОВИ ЗАПОСЛЕНИХ

Р.бр.1. Маса НЕТО зарада - реализована је у мањем износу у односу на план у периоду
01.01.-31.03.2023. године (реализација 54.702.777,82 динара, а планирано 57.708.086 динара).

Р.бр.2. Маса БРУТО 1 реализована је у мањем износу у односу на план у периоду
01.01.-31.03.2023. године (реализација 75.403.641,82 динара, а планирано 79.600.000 динара).

Р.бр.3. Маса БРУТО 2 зарада - реализована је у мањем износу у односу на план у периоду 01.01.-31.03.2023. године (реализација 86.829.284,48 динара, а планирано 91.938.000 динара).

Мања реализација масе средстава за зараде (Р.бр. 1., 2. и 3.) последица је планирања зарада по месецима базирано на пуном фонду радних часова где су узете у обзир и специфичности обављања делатности (рад на одржавању чистоће на површинама јавне намене у сменама, одвожење смећа према унапред утврђеном распореду, који подразумева рад на овим пословима у дане државних и верских празника, годишњи одмори), а реализација је зависила од остварених радних часова. На мању реализацију масе средстава за зараде у односу на планирану утицала су одсуства запослених по основу привремене спречености за рад. У моменту планирања масе за зараде поменуту категорију одсуства није било могуће предвидети.

Р.бр.4. Број запослених по кадровској евиденцији - износи 293 и реализован је у оквиру плана на дан 31.03.2023. године без одступања.

Р.бр.4.1. Број запослених по кадровској евиденцији на неодређено време последњег дана извештајног периода износи 271 радника.

Р.бр.4.2. Број запослених по кадровској евиденцији на одређено време последњег дана извештајног периода износи 22 радника.

Р.бр.5. Накнаде по уговору о делу - реализоване су у мањој вредности од планираних за 42,39% због мањег броја састанака Комисије за рекламације од планираног.

Р.бр.9. Накнаде по уговору о привременим и повременим пословима - реализоване су у мањој вредности од планираних за 65,12% из разлога мањег броја ангажованих радника од планираног. Наиме, предузеће има потешкоће око ангажовања радника на привременим и повременим пословима због незаинтересованости лица за рад на наведеним пословима.

Р.бр.10. Број прималаца накнаде по уговору о привременим и повременим пословима - ангажовано је 4 лица.

Р.бр.17. Накнаде члановима надзорног одбора реализоване су у оквиру планске категорије.

Р.бр.19. Превоз запослених на посао и са посла - реализован је у мањој вредности од планиране за 17,89% због годишњих одмора.

Р.бр.20. и 21. Дневнице на службеном путу реализоване су у мањем износу од планираног за 28,72%, а накнаде трошкова на службеном путу реализоване су у мањем износу за 87,38%, због мањег броја службених путовања.

Р.бр.27. Помоћ радницима и породицама радника - реализација је мања за 7,78% од планиране јер се радници нису обраћали предузећу за помоћ. Солидарна помоћ запосленима ради ублажавања неповољног материјалног положаја реализована је у оквиру планске вредности.

Р.бр.30. Трошкови стручног усавршавања запослених - реализација је мања за 24,88% у односу на планску категорију.

5. ДИНАМИКА ЗАПОСЛЕНИХ

Број запослених на неодређено време на дан 31.12.2022. године је 269. Од тога у протеклом периоду, до 31.03.2023. године број запослених на неодређено време се смањивао по основу отказа уговора о раду - 8.

Број запослених на одређено време на дан 31.12.2022. године је 24. Од тога се број запослених у протеклом периоду смањивао по основу отказа - 1 и превођења на неодређено време - 5, а повећавао по основу замене - 4.

У периоду од 31.12.2022. године до 31.03.2023. године, 5 запослених лица су преведена у стални радни однос, односно преведени су са одређеног на неодређено време, док је путем замене ангажовано 5 лица на неодређено време, па је тако број запослених на неодређено време на дан 31.03.2023. године 271, а број запослених на одређено време 22, што је укупно 293 запослена лица.

Ангажовано је једно лице по основу уговора преко омладинске задруге на дан 31.03.2023. године. Једно лице је ангажовано по основу уговора о делу, именовано као овлашћени представник Удружења за заштиту потрошача Војводине (УЗПВ), за Комисију за решавање рекламација потрошача.

6. РАСПОН ПЛАНИРАНИХ И ИСПЛАЋЕНИХ ЗАРАДА

Распони планираних и исплаћених зарада су у оквирима планских категорија.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У извештајном периоду нису планиране, нити су реализоване субвенције и остали приходи из буџета.

8. СРЕДСТВА ЗА ПОСЕБНЕ НАМЕНЕ

Р.бр. 2 Донације - реализоване су мање за 33,33% у односу на планирану категорију.

Р.бр. 5 Репрезентација - реализована је мање за 68,44% у односу на планирану категорију.

Р.бр. 6 Реклама и пропаганда - реализована је мање за 60% у односу на планирану категорију.

9. КРЕДИТНА ЗАДУЖЕНОСТ

Стање кредитне задужености на дан 31.03.2023. године износи 111.609.03 еура, односно 13.093.435,68 динара.

Предузеће се током 2019. године определило за финансирање набавке опреме путем финансијског лизинга.

Закључен је Уговор о финансијском лизингу број 14193/19 за набавку специјалног комуналног возила аутосмећара на износ од 149.344,20 еура са роком отплате од 60 месеци. Преостали део дуговања по Уговору о финансијском лизингу на дан 31.03.2023. године износи 52.720,05 еура.

Закључен је Уговор о финансијском лизингу број 14192/19 за набавку специјалног комуналног возила аутоцистерна на износ од 86.938,20 еура са роком отплате од 60 месеци. Преостали део дуговања по Уговору о финансијском лизингу на дан 31.03.2023. године износи 30.690,03 еура.

Закључен је Уговор о финансијском лизингу број 13314/19 за набавку специјалног комуналног возила аутоподизача на износ од 76.250,40 еура са роком отплате од 60 месеци. Преостали део дуговања по Уговору о финансијском лизингу на дан 31.03.2023. године износи 28.198,95 еура.

Новчане обавезе које произилазе из Уговора изражене у еурима испуњавају се плаћањем у динарима по уговореном курсу односно по средњем курсу НБС на дан плаћања ануитета уз ефективну каматну стопу лизинга од 5,05%, а номиналну фиксну каматну стопу од 3,50%.

Предузеће није користило позајмљене изворе средстава у виду кредита за одржавање текуће ликвидности. У складу са наведеним тежи се ка очувању финансијске стабилности предузећа те би се позајмљени извори средстава искључиво користили за инвестициона улагања.

10. ИЗВЕШТАЈ О ИНВЕСТИЦИЈАМА

У току извештајног периода реализација инвестиција одвијала се према следећем:

Остала опрема:

Реализована је набавка приколице за комби возило у износу 149.998,33 динара.

Реализована је набавка беле технике и уређаја у износу 131.666,67 динара.

Планирана набавка машине и опреме за зеленило, као и камера са уградњом је померена за наредни период.

Радови на пословним објектима:

Извршени су радови на асфалтирању дворишта - А. Б. Шимића 4 у износу 2.980.100,00 динара, а наведени радови су били планирани за наредни извештаjни период. Услед повољних временских услова, као и потреба предузећа, менаџмент је, процењујући повољну финансијску ситуацију предузећа, донео одлуку да се радови реализују пре планираног рока.

У 2022. години планиране су инвестиције у радове који се односе на ремонт и репарацију котла за централно грејање - А. Б. Шимића 4, као и проширење праонице за возила А. Б. Шимића 4. Процењено је било да се радови заврше до краја 2022. године (процена реализације јавних набавки за 2022.годину у Програму пословања предузећа за 2023. годину). Међутим, због оправданог кашњења у извођењу радова до реализације инвестиција је дошло у јануару 2023. године и то инвестиције у износу 2.989.950,00 динара у ремонт и репарацију котла за централно грејање и инвестиције у износу 2.980.324,42 динара за проширење праонице за возила А. Б. Шимића 4.

Планиране инвестиције „Радови на пословним објектима“ који се односе на реконструкцију објекта свлачионица (депонија), радови на објектима са одржавањем, израда ограде А.Б. Шимића, као и замена и уградња алу и пвц столарије нису реализоване и померају се за наредни период.

11. ПОТРАЖИВАЊА, ОБАВЕЗЕ И СУДСКИ СПОРОВИ

Потраживања до 3 месеца представљају потраживања према правним и физичким лицима која су фактурисана за период јануар, фебруар и март 2023. године и износе 18.233.777 динара.

Потраживања од 3 месеца до 12 месеци представљају потраживања према правним и физичким лицима која су фактурисана за период април - децембар 2022. године и износе 19.525.915 динара.

Потраживања дуже од 12 месеци представљају потраживања према правним и физичким лицима из ранијег периода, а представљају потраживања у статусу тужбе, стечаја, блокаде и износе 34.616.460 динара.

Неизмирене обавезе до 3 месеца представљају обавезе према добављачима са стањем на дан 31.03.2023. године и износе 41.230.883 динара.

Неизмирене обавезе од 3 до 12 месеци износе 3.074.882 динара.

Укупна вредност судских спорова који представљају потенцијалне финансијске одливе који у значајном делу имају утицај на пословање предузећа, као и саму ликвидност износи 33.415.429 динара.

**IV ЗАКЉУЧНА РАЗМАТРАЊА И НАПОМЕНЕ**

У извештајном периоду, 01.01.-31.03.2023. године није било поремећаја у пословању, предузеће је било ликвидно и остварило je добит.

Датум 28.04.2023. година

Директор

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Слободан Милошев